Դա	մի	երկայն	ու	լայն	սենյակ	էր, բաժանված	տախտակյա	միջնորմով	երկու	մասերի — առաջին	և	հետին: Հետին	մասը ծառայում	էր	իբրև	կացարան` քաղաքային	գործակատարներից	մեկի	համար, իսկ	առաջին	մասը` գրասենյակ	էր: Այստեղ դրված	էին	մի	քանի	քայքայված, դեղնագույն	պահարան	և	մի	հնամաշ	գրասեղան` մի	քանի	նույնչափ	հնամաշ աթոռներով: Դրամարկղ	չկար: Մի	ուրիշ	գրասեղան	դրված	էր	խորքում: Հատակի	մի	կողմը	ծածկված	էր	զանազան հանքային	ու	գործարանային	պարագաներով — խողովակներ, ծորակներ, պարանների	կապոցներ	և	այլն: